বলেছিলাম তার এই সফর অত্যন্ত গুরুত্বপূর্ণ। নিজ দেশের মানুষের আচরণ এবং মানবিক মূল্যবোধের অবক্ষয়ের চিত্র তুলে ধরলে পক্ষান্তরে দেশের বদনাম করা হয়। আমরা যখন নিজ ভূমি ছেড়ে পরবাসে বিভিন্ন প্রয়োজনে থাকতে বাধ্য হই তখন ভুলে যাই যে ” দেশটা আমাদের মত নয়”। তাদের সার্বভৌমত্ব, অখণ্ডতা, নিরাপত্তার জন্য প্রচলিত আইন রয়েছে। আইনের প্রতি শ্রদ্ধা নয়, বৃদ্ধাঙ্গুলি প্রদর্শন করে অধিকাংশ বাঙালি। ভাগ্য পরিবর্তনের আশায় সোনার হরিণের পেছনে ছুটতে ছুটতে একসময় হাজির হয় কঠিন ধর্মীয় অনুশাসনের দেশ সৌদি আরবে। এখানে এসে অনেকে আইনের প্রতি যথেষ্ট শ্রদ্ধা প্রদর্শন করে অপরাধ মূলক কর্মকাণ্ড থেকে নিজেদের সরিয়ে রেখে দিনরাত পরিশ্রম করে পরিবারের মুখে হাসি ফোটাতে সচেষ্ট।